Sulo Vakkari

Sulo Vakkari (30. huhtikuuta 1901 Sippola – 10. toukokuuta 1971 Vihti)Kuolinilmoitus, Sulo Vakkari, Helsingin Sanomat, 1971, No 139, sivu 2, julkaistu 25.5.1971Työväentutkimus 1/1987, s. 39. Viitattu 27.1.2015. oli suomalainen toimittaja ja työväenperinteen tallentaja, joka varsinaiselta ammatiltaan oli kivenhakkaaja.Luokkataistelu-lehti (1970) Elonet. Viitattu 27.1.2015. Hän oli Suomen Kommunistisen Puolueen alkuaikojen aktiiveja, mutta tunnettiin jo 1950-luvun alkuvuosista lähtien trotskilaisena. Vuonna 1953 Vakkari julkaisi nimimerkillä "Vanha työmies" SKP:n stalinistisena pitämäänsä kansanrintamapolitiikkaa arvostelleen pamfletin Ministerikommunistien petos. Myöhemmin hän julkaisi vuodesta 1963 lähtien trotskilaista Luokkataistelu-lehteä, joka ilmestyi aina Vakkarin kuolemaan saakka. 

Hän levytti myös muutamia vanhoja työväenlauluja, joita on mukana Scandian julkaisemilla kokoelma-albumeilla Työväen lauluja (1969) ja Työväen lauluja II (1970) sekä Eteenpäin!-levymerkin kokoelmalla Ruoskitun sävel (1975).Vakkari Sulo Suomen äänitearkisto. Viitattu 27.1.2015. Lisäksi vuonna 1966 ilmestyi EP-levy, jossa Vakkarin ohella esiintyvät Otto Pyykkönen ja Hannes Saari.45cat Viitattu 27.1.2015. Tunnetuin hänen levyttämistään kappaleista on Laukon torpparihäädöistä kertova Laulu laukon häädöistä.

Vuonna 1970 Carolus Enckell, Christian Olsson ja Claes Olsson ohjasivat Vakkarista kertovan dokumentin Luokkataistelu-lehti. Se käsitteli myös painovapautta ja kritisoi, kuinka kaupunkien järjestyssäännöt kieltävät lehtien kaupustelun kaduilla. Elokuva sai valtionpalkinnon...

 Lähteet 

Luokka:Suomalaiset toimittajat
Luokka:Suomalaiset laulajat
Luokka:Trotskilaiset
Luokka:SKP:ssä (1918–1990) vaikuttaneet henkilöt
Luokka:Vuonna 1901 syntyneet
Luokka:Vuonna 1971 kuolleet